./data/stoa0275/stoa006/stoa0275.stoa006.opp-lat1.xml
Tertullian
Nam et quanto meliorem etperfectiorem deum inducis, tanto non competunt illi eius exemplaquo nisi diversus in totum non erit omnino melior atque perfectior Dehinc scito nec illud concedi tibi, ut putativa fuerit in angeliscaro, sed verae et solidae substantiae humanae  Si enim difficilenon fuit illi putativae carnis veros et sensus et actus exhibere,multo facilius habuit veris et sensibus et actibus veram dedissesubstantiam carnis, vel qua proprius auctor et artifex eius Tuus autem deus, eo quod carnem nullam omnino produxerit,merito fortasse phantasma eius intulerit cuius non valuerat veritatem Meus autem deus, qui illam de limo sumptam in hac reformavitqualitate, nondum ex semine coniugali et tamen carnem,aeque potuit ex quacunque materia angelis quoque adstruxisse carnem,qui etiam mundum ex nihilo in tot ac talia corpora, et qui-dem verbo aedificavit  Et utique, si deus tuus veram quandoque substantiam angelorum hominibus pollicetur, Erunt enim, inquit,sicut angeli, cur non et deus meus veram substantiam hominumangelis accommodarit undeunde sumptam? Quia nec tu mihi respondebisunde illa apud te angelica sumatur, sufficit mihi hocdefinire quod deo congruit, veritatem scilicet eius rei quam tribustestibus sensibus obiecit, visui, tactui, auditui  Difficilius deo mentiriquam carnis veritatem undeunde producere, licet non natae Ceterum et aliis haereticis, definientibus carnem illam in angelisex carne nasci debuisse si vere fuisset humana, certa ratione respondemus,qua et humana vere fuerit et innata: humana verepropter dei veritatem a mendacio et fallacia extranei, et quia nonpossent humanitus tractari ab hominibus nisi in substantia humana;innata autem, quia solus Christus in carnem ex carne nasci habebat,ut nativitatem nostram nativitate sua reformaret, atque itaetiam mortem nostram morte sua dissolveret resurgendo in carne,in qua natus est, ut et mori posset  Ideoque et ipse cum angelistunc apud Abraham in veritate quidem carnis apparuit, sed nondumnatae, quia nondum moriturae, sed et discentis iam inter hominesconversari  Quo magis angeli, neque ad moriendum pro nobisdispositi, brevem carnis commeatum non debuerunt nascendo sumpsisse,quia nec moriendo deposituri eam fuerant, sed undeundesumptam et quoquo modo omnino dimissam, mentiti eam tamen non sunt  Si creator facit angelos spiritus et apparitores suosignem flagrantem, tam vere spiritus quam et ignem, idem illosvere fecit et carnem, ut nunc recordemur et haereticis renuntiemuseius esse promissum homines in angelos reformandi quandoquequi angelos in homines formarit aliquando